pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรมเป็นประธานเปิดสถาบัน SIMTec ในพื้นที่ EEC มุ่งพัฒนาทักษะฝีมือแรงงาน
วันจันทร์ที่ 2 กันยายน 2562
ปลัดกระทรวงอุตสาหกรรมเป็นประธานเปิดสถาบัน SIMTec ในพื้นที่ EEC มุ่งพัฒนาทักษะฝีมือแรงงาน
นายพสุ โลหารชุน ปลัดกระทรวงอุตสาหกรรมเป็นประธานเปิดสถาบันเทคโนโลยีการผลิตสุมิพล (Sumipol Institute of Manufacturing Technology – SIMTec)
เมื่อวันที่ 30 สิงหาคม 2562 นายพสุ โลหารชุน ปลัดกระทรวงอุตสาหกรรมเป็นประธานเปิดสถาบันเทคโนโลยีการผลิตสุมิพล (Sumipol Institute of Manufacturing Technology – SIMTec) ซึ่งเป็นการผนึกกําลังความร่วมมือของ 14 องค์กรภาครัฐ-เอกชน ร่วมกันจัดตั้งขึ้น โดยได้รับความร่วมมือจากผู้ผลิตชั้นนําของญี่ปุ่นและระดับโลก 18 บริษัท สนับสนุนนําเครื่องจักรกลที่ทันสมัยมาติดตั้งเพื่อใช้ในการฝึกอบรม มุ่งเป้าพัฒนาบุคลากรรองรับการเจริญเติบโตของอุตสาหกรรมในเขตพื้นที่ EEC โดยมีนายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม นายคณิศ แสงสุพรรณ เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก (อีอีซี) นายสุพันธุ์ มงคลสุธี ประธานสภาอุตสาหกรรมแห่งประเทศไทย นายสมหวัง บุญรักษ์เจริญ ผู้อํานวยการสถาบันไทย-เยอรมัน ร่วมเป็นเกียรติ และมีนายจิระพันธ์ อุลปาทร ประธานกรรมการ บริษัท เครือสุมิพล จํากัด ให้การต้อนรับ ณ สถาบันเทคโนโลยีการผลิตสุมิพลและสํานักงานภาคตะวันออก ระยอง จังหวัดชลบุรี
รัฐบาลไทย-ข่าวทำเนียบรัฐบาล-“สุริยะ” เซ็นคำสั่งขอความร่วมมือ 8 หมื่นโรงงานทั่วประเทศ ป้องกันเฝ้าระวังโควิด-19
วันพุธที่ 11 มีนาคม 2563
“สุริยะ” เซ็นคําสั่งขอความร่วมมือ 8 หมื่นโรงงานทั่วประเทศ ป้องกันเฝ้าระวังโควิด-19
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  เซ็นคําสั่งขอความร่วมมือ 8 หมื่นโรงงานทั่วประเทศ ป้องกันเฝ้าระวังโควิด-19
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรมได้ติดตามสถานการณ์การระบาดของโรคติดเชื้อไวรัสโคโรนา 2019 หรือโรคโควิด-19 อย่างใกล้ชิด ล่าสุดได้ลงนามในประกาศกระทรวงอุตสาหกรรมเรื่อง ขอความร่วมมือโรงานอุตสาหกรรมปฏิบัติตามมาตรการป้องกันและการเฝ้าระวังการระบาดของโรคติดเชื้อไวรัสโคโรนา 2019 หรือโรคโควิด-19 เพื่อป้องกันและควบคุมการระบาดของโรคดังกล่าวในโรงงานอุตสาหกรรมอย่างมีประสิทธิภาพ และลดการแพร่กระจายของเชื้อไวรัสดังกล่าวไม่ให้ติดต่อไปยังบุคคลอื่นที่อยู่ในหรือนอกโรงงาน โดยขอความร่วมมือผู้ประกอบการปฏิบัติดังนี้ 1.จัดให้ผู้ที่ปฏิบัติงานอยู่ในโรงานและบุคคลภายนอกที่มาติดต่อในโรงงานดูแลสุขภาพส่วนบุคคล ทําความสะอาดมือด้วยการล้างด้วยน้ําและสบู่ หรือแอลกอฮอล์ เจลล้างมือ สวมหน้ากากอนามัยอยู่เสมอ กรณีผู้ที่มีอาการไอ จาม ต้องสวมหน้ากากอนามัยตลอดเวลาเพื่อป้องกันการแพร่กระจายเชื้อโรค นอกจากนี้อาจจัดให้มีการเฝ้าระวังและคัดกรองโดยการวัดอุณหภูมิร่างกายของผู้ที่ปฏิบัติงานอยู่ในโรงงานและบุคคลภายนอกที่มาติดต่อในโรงงาน 2.ให้ดูแลอนามัยในโรงงาน อาทิ การเพิ่มความถี่ในการทําความสะอาดพื้นทางเดินเข้า - ออกอาคาร ลิฟต์ ห้องน้ํา ด้วยน้ํายาฆ่าเชื้อ ตรวจเช็ดทําความสะอาดจุดสัมผัสสาธารณะต่างๆ
3.ขอความร่วมมือให้ผู้ที่ปฏิบัติงานในโรงงานงดหรือหลีกเลี่ยงการเดินทางไปยังหรือแวะผ่านประเทศที่กระทรวงสาธารณสุขประกาศให้เป็นท้องที่นอกราชอาณาจักรที่เป็นเขตติดโรคติดต่ออันตราย ตามพระราชบัญญัติโรคติดต่อ พ.ศ.2558 รวมทั้งประเทศที่อาจมีความเสี่ยงตามที่กระทรวงสาธารณสุขประกาศหรือจะประกาศในอนาคต ตั้งแต่ปัจจุบันจนถึงเดือนเมษายน 2563 หรือจนกว่าจะมีประกาศของทางราชการเปลี่ยนแปลง 4.กรณีมีผู้ปฏิบัติงานต้องเดินทางไปยังประเทศหรือพื้นที่หรือผ่านประเทศเสี่ยงก่อนวันที่มีประกาศขอความร่วมมือนี้ ขอให้พิจารณาความจําเป็นของการเดินทาง หากจําเป็นให้ระมัดระวังและปฏิบัติตามคําแนะนําของกระทรวงสาธารณสุข เมื่อเดินทางกลับมาถึงประเทศไทย ให้เฝ้าระวัง 14 วัน โดยให้หยุดงานเพื่อแยกตัวเองออกไป 5.กรณีที่จะมีผู้ปฏิบัติงานเดินทางกลับมาจากประเทศหรือพื้นที่ที่มีการระบาดให้บุคคลดังกล่าวแจ้งเจ้าของโรงาน และให้มีการเฝ้าระวัง 14 วัน โดยให้หยุดงานเพื่อแยกตัวเองออกไป เมื่อครบกําหนดหากไม่ติดเชื้อกลับมาปฏิบัติงานปกติจะต้องสวมหน้ากากอนามัยเพื่อป้องกันตลอดเวลา และ 6.ให้ผู้ประกอบกิจการโรงงานติดตามประกาศของกระทรวงสาธารณสุขหรือหน่วยงานอื่นที่เกี่ยวข้อง หรือติดการแถลงข่าวของรัฐบาลเพื่อปฏิบัติตามอย่างใกล้ชิด
"จากสถานการณ์การแพร่ระบาดของโรคโควิด-19 ที่ลุกลามไปทั่วโลกตั้งแต่เดือนกุมภาพันธ์จนถึงปัจจุบัน เกิดผลกระทบต่อทุกภาคส่วน กระทรวงอุตสาหกรรมตระหนักถึงความจําเป็นต่อป้องกันและการเฝ้าระวังการระบาดของโรคโควิด-19 จึงออกประกาศเพื่อดูแลโรงงานทั่วประเทศซึ่งมีประมาณ 80,000 แห่ง ให้ปฏิบัติตามประกาศเพื่อให้ประเทศไทยผ่านพ้นวิกฤตครั้งนี้ไปได้" นายสุริยะ กล่าว
รัฐบาลไทย-ข่าวทำเนียบรัฐบาล-โครงการ SME ONLINE ผลักดันแคมเปญ SME 1 BAHT
วันพฤหัสบดีที่ 26 เมษายน 2561
โครงการ SME ONLINE ผลักดันแคมเปญ SME 1 BAHT
รัฐบาลเร่งขับเคลื่อนเศรษฐกิจดิจิทัลผ่านโครงการส่งเสริมพัฒนาตลาดอิเล็กทรอนิกส์สําหรับ SME หรือ SME Online เพื่อให้ผู้ประกอบการ SMEs มีช่องทางการจําหน่ายสินค้าผ่านระบบออนไลน์อย่างยั่งยืน
โครงการ SME ONLINE ผลักดันแคมเปญ SME 1 BAHT
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งขับเคลื่อนเศรษฐกิจดิจิทัลผ่านโครงการส่งเสริมพัฒนาตลาดอิเล็กทรอนิกส์สําหรับ SME หรือ SME Online เพื่อให้ผู้ประกอบการ SMEs มีช่องทางการจําหน่ายสินค้าผ่านระบบออนไลน์อย่างยั่งยืน โดยมีตลาดออนไลน์เข้าร่วมกิจกรรมรวม 15 ตลาด เช่น shopee lazada tarad.com weloveshopping เป็นต้น และมีสินค้า SMEs ในโครงการรวมกว่า 100,000 รายการ พร้อมเตรียมเปิดแคมเปญ SME 1 Baht เพื่อกระตุ้นยอดขาย โดยจับมือกับตลาดออนไลน์ลดราคาสินค้าที่เข้าร่วมโครงการ SME Online ให้เหลือเพียง 1 บาท ทุกวันที่ 1 ของเดือน เริ่มตั้งแต่วันที่ 1 พ.ค. – 1 ก.ย. 61 ทั้งนี้ คาดว่าจะมีผู้ประกอบการได้รับประโยชน์กว่า 50,000 ราย และสร้างรายได้มากกว่า 650 ล้านบาท
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานสถานการณ์ฝุ่นละอองขนาดเล็ก PM 2.5  ประจำวันที่ 10 กุมภาพันธ์ พ.ศ. 2562
วันอาทิตย์ที่ 10 กุมภาพันธ์ 2562
รายงานสถานการณ์ฝุ่นละอองขนาดเล็ก PM 2.5  ประจําวันที่ 10 กุมภาพันธ์ พ.ศ. 2562
รายงานสถานการณ์ฝุ่นละอองขนาดเล็ก PM 2.5
ประจําวันที่ 10 กุมภาพันธ์ พ.ศ. 2562
รายงานสถานการณ์ฝุ่นละอองขนาดเล็กPM 2.5
ประจําวันที่ 10 กุมภาพันธ์ พ.ศ.2562
1.สถานการณ์ วันที่10กุมภาพันธ์2562
1. กรุงเทพมหานคร : ไม่มีสถานีที่มีค่า PM2.5เกินมาตรฐาน
2. ปริมณฑล : ไม่มีสถานีที่มีค่า PM2.5เกินมาตรฐาน
แหล่งข้อมูล : กรมควบคุมมลพิษ และกองจัดการคุณภาพอากาศและเสียง กทม. ข้อมูล ณ เวลา 09.00 น.
2.ข่าว ประจําวัน
วันนี้ (10 กุมภาพันธ์ 2562) กรมอนามัยและสํานักอนามัย กองควบคุมโรคติดต่อ กรุงเทพมหานคร ได้จัดหน่วยแพทย์และสาธารณสุขดูแลประชาชนและรณรงค์ให้ความรู้ ในการปฏิบัติตัวเพื่อป้องกันผลกระทบต่อสุขภาพจากฝุ่น PM 2.5 แก่ประชาชนกลุ่มเสี่ยง พร้อมทั้งแจกหน้ากากอนามัย หน้ากากN95 และแผ่นพับ ใน 3 เขต ได้แก่ ภาษีเจริญ ห้วยขวาง และปทุมวัน ทั้งนี้จากการประเมินพบว่า ประชาชนให้ความสนใจและมีความเข้าใจในการปฏิบัติตนป้องกันฝุ่นละอองเพิ่มขึ้น
3.สรุปผลการให้บริการสายด่วน1422ปรึกษาประชาชน วันที่ 9 กุมภาพันธ์ 2562
สอบถามเรื่อง วิธีปฏิบัติตนเมื่อจะเข้าไปในพื้นที่ที่มีค่าฝุ่นละออง PM 2.5
ตอบแนะนําให้ติดตามและประเมินสถานการณ์ค่าฝุ่นในพื้นที่ที่จะเดินทางไปผ่านช่องทางต่าง ๆ เช่น แอพลิเคชั่น air4thai หรือ air visual ถ้ามีค่าอยู่ในระดับมีผลกระทบต่อสุขภาพ ขอให้หลีกเลี่ยงการเข้าไปยังพื้นที่ดังกล่าว หากมีความจําเป็นต้องเข้าไปในพื้นที่ขอให้ใช้อุปกรณ์ป้องกันอย่างหน้ากากอนามัย หรือ หน้ากาก N95
4.ข้อแนะนําประจําวัน
1. ประชาชนสามารถทํากิจกรรมได้ตามปกติ
2. ประชาชนกลุ่มเสี่ยง ได้แก่ เด็กเล็ก หญิงตั้งครรภ์ ผู้สูงอายุ ผู้ที่มีโรคประจําตัว เช่น โรคหอบหืด ภูมิแพ้ โรคหัวใจ หากมีอาการผิดปกติ ให้รีบไปพบแพทย์
3. คําแนะนําเพิ่มเติมเว็บไซต์กรมอนามัย กรมควบคุมมลพิษ หรือสายด่วนกรมควบคุมโรค 1422
ด้วยความปรารถนาดีจากกระทรวงสาธารณสุข
*************************************** 10 กุมภาพันธ์2562
รัฐบาลไทย-ข่าวทำเนียบรัฐบาล-“ปลัดพสุ” เล็งชง 2 มาตรการส่งเสริมอุตฯ เป้าหมาย เสนอ ครม. ในเดือน ก.พ. 61 ยอดอุตสาหกรรมเป้าหมาย ปี60 ตั้งขยายโรงงานเกือบ 1,500 โรง ลงทุนใหม่เกือบ 2 แสนล้าน
วันศุกร์ที่ 26 มกราคม 2561
“ปลัดพสุ” เล็งชง 2 มาตรการส่งเสริมอุตฯ เป้าหมาย เสนอ ครม. ในเดือน ก.พ. 61 ยอดอุตสาหกรรมเป้าหมาย ปี60 ตั้งขยายโรงงานเกือบ 1,500 โรง ลงทุนใหม่เกือบ 2 แสนล้าน
นายพสุ โลหารชุน ปลัดกระทรวงอุตสาหกรรม เปิดเผยว่า ในปี 2561 กระทรวงฯได้เตรียมนําเสนอคณะรัฐมนตรีให้พิจารณามาตรการส่งเสริม 2 อุตสาหกรรม ตามแผนพัฒนาและขับเคลื่อน 10 อุตสาหกรรมเป้าหมาย (S-Curve)
นายพสุ โลหารชุน ปลัดกระทรวงอุตสาหกรรม เปิดเผยว่า ในปี 2561 กระทรวงฯได้เตรียมนําเสนอคณะรัฐมนตรีให้พิจารณามาตรการส่งเสริม 2 อุตสาหกรรม ตามแผนพัฒนาและขับเคลื่อน 10 อุตสาหกรรมเป้าหมาย (S-Curve) คือ 1.อุตสาหกรรมเชื้อเพลิงชีวภาพและเคมีชีวภาพ โดยผลักดันโครงการเศรษฐกิจชีวภาพ (Bio economy) ผ่านคณะทํางานด้านการพัฒนาคลัสเตอร์อุตสาหกรรมแห่งอนาคต ภายใต้การสานพลังประชารัฐ โดยการนําของภาครัฐและเอกชนรายใหญ่ เพื่อขับเคลื่อนเศรษฐกิจของประเทศสู่ยุค 4.0 คือ การทําเกษตรสมัยใหม่ (Modern Farming) อาทิ การเกษตรแม่นยําสูงด้วยการใช้เทคโนโลยีสารสนเทศ และเครื่องจักรกลการเกษตรอย่างเต็มประสิทธิภาพ และการสร้างศูนย์อุตสาหกรรมชีวภาพครบวงจร (Bio refinery Complex) เพื่อต่อยอดผลิตภัณฑ์ที่มีมูลค่าเพิ่มสูง โดยขณะนี้มีโครงการนําร่องที่อยู่ระหว่างดําเนินการ คือ โครงการอุตสาหกรรมน้ําตาลครบวงจร (Sugar Complex) ที่ จ.นครสวรรค์ การจัดตั้งนิคมอุตสาหกรรมชีวภาพ (Bio refinery) ที่ จ.ขอนแก่น รวมถึงโครงการอุตสาหกรรมแปรรูปปาล์มครบวงจร (Palm Complex) ที่ จ.ชลบุรี ซึ่งเริ่มดําเนินการแล้ว และ 2.อุตสาหกรรมอาหารแปรรูป จะเน้นการปรับเปลี่ยนโครงสร้างจากเดิมไปสู่ผลิตภัณฑ์แปรรูปที่มีมูลค่าเพิ่มสูงบนฐานของนวัตกรรม ได้แก่ อาหารสุขภาพและอาหารแห่งอนาคต เช่น อาหารเชิงสุขภาพที่ปรับลดปริมาณอาหารให้เหมาะสมต่อความต้องการพลังงาน รวมถึงการยกระดับวิสาหกิจชุมชนที่ผลิตยา สมุนไพร ให้มีการผลิตเป็นอุตสาหกรรมมากขึ้น โดยทั้ง 2 มาตรการข้างต้น คาดว่าจะนําเสนอให้คณะรัฐมนตรีพิจารณาได้ภายในเดือนกุมภาพันธ์ 2561
อนึ่งในปีที่ผ่านมา คณะรัฐมนตรีได้อนุมัติ 2 มาตรการ ตามที่กระทรวงอุตสาหกรรมได้นําเสนอ คือ อุตสาหกรรมยานยนต์และชิ้นส่วน เป้าหมายเพื่อเปลี่ยนผ่านสู่ยุครถยนต์ไฟฟ้า และรักษาฐานการผลิตยานยนต์ระดับโลกให้อยู่ในประเทศไทยต่อไป โดยผลักดันให้เกิดการลงทุนผลิตรถยนต์ที่ขับเคลื่อนด้วยพลังงานไฟฟ้า (xEV) และการผลิตชิ้นส่วนยานยนต์ที่เกี่ยวข้อง และอุตสาหกรรมหุ่นยนต์ เป้าหมายภายใน 5 ปี จะมีการลงทุนขยายตัว 200,000 ล้านบาท มีการใช้หุ่นยนต์ที่ผลิตภายในเพิ่มขึ้น ร้อยละ 50 และลดการนําเข้าหุ่นยนต์จากต่างประเทศลง ร้อยละ 30
นายพสุ กล่าวเพิ่มเติมว่า ในปี 2560 กรมโรงงานอุตสาหกรรม ได้จัดเก็บสถิติ กลุ่ม 10 อุตสาหกรรมเป้าหมาย มียอดการแจ้งประกอบและขยายกิจการโรงงาน จํานวนรวม 1,487 ราย เงินลงทุน 182,577 ล้านบาท มีการจ้างใหม่ จํานวน 91,563 คน โดยอุตสาหกรรมที่มีการลงทุนมากที่สุด คือ อุตสาหกรรมแปรรูปอาหาร เงินลงทุน 92,338 ล้านบาท อุตสาหกรรมอิเล็กทรอนิกส์ เงินลงทุน 41,840 ล้านบาท และอุตสาหกรรมยานยนต์ เงินลงทุน 35,804 ล้านบาท ทั้งนี้อุตสาหกรรมแปรรูปอาหาร ได้รับใบอนุญาตประกอบและขยายกิจการมากที่สุด 974 โรงงาน รองลงมา อุตสาหกรรมอิเล็กทรอนิกส์ จํานวน 175 โรงงาน และอุตสาหกรรมยานยนต์ จํานวน 111 โรงงาน
รัฐบาลไทย-ข่าวทำเนียบรัฐบาล-​นายกรัฐมนตรีสนับสนุนการรับรองวิสัยทัศน์หุ้นส่วนทางยุทธศาสตร์อาเซียน-จีน ค.ศ. 2030 เพื่อส่งเสริมหุ้นส่วนทางยุทธศาสตร์ระหว่างอาเซียนกับจีนที่เข้มแข็ง บนพื้นฐานของผลประโยชน์ร่วมกัน
วันพุธที่ 14 พฤศจิกายน 2561
​นายกรัฐมนตรีสนับสนุนการรับรองวิสัยทัศน์หุ้นส่วนทางยุทธศาสตร์อาเซียน-จีน ค.ศ. 2030 เพื่อส่งเสริมหุ้นส่วนทางยุทธศาสตร์ระหว่างอาเซียนกับจีนที่เข้มแข็ง บนพื้นฐานของผลประโยชน์ร่วมกัน
​นายกรัฐมนตรีสนับสนุนการรับรองวิสัยทัศน์หุ้นส่วนทางยุทธศาสตร์อาเซียน-จีน ค.ศ. 2030 เพื่อส่งเสริมหุ้นส่วนทางยุทธศาสตร์ระหว่างอาเซียนกับจีนที่เข้มแข็ง บนพื้นฐานของผลประโยชน์ร่วมกัน
วันนี้ (14 พ.ย. 61) เวลา 09.30 น. (ตามเวลาท้องถิ่นสาธารณรัฐสิงคโปร์) พลเอก ประยุทธ์ จันทร์โอชา นายกรัฐมนตรี กล่าวถ้อยแถลงในการประชุมสุดยอดอาเซียน-จีน ครั้งที่ 21 ณ ศูนย์การประชุมและนิทรรศการซันเทค สิงคโปร์ โดยพลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีสนับสนุนการรับรองวิสัยทัศน์หุ้นส่วนทางยุทธศาสตร์อาเซียน-จีน ค.ศ. 2030 เพื่อส่งเสริมหุ้นส่วนทางยุทธศาสตร์ระหว่างอาเซียนกับจีนที่เข้มแข็ง บนพื้นฐานของผลประโยชน์ร่วมกัน โดยเสนอแนวทางการพัฒนา ดังนี้
ประการแรก ส่งเสริมความเชื่อมโยงในภูมิภาค สนับสนุนการเชื่อมโยงยุทธศาสตร์ความเชื่อมโยงในภูมิภาค โดยเฉพาะระหว่าง MPAC 2025 BRI และ ACMECS Master Plan เพื่อปูทางไปสู่การเป็นประชาคมเศรษฐกิจเอเชียตะวันออก (EAEc) ในอนาคต และส่งเสริมการมีข้อเสนอแนะที่เป็นประโยชน์ในเรื่องการเชื่อมโยงสําหรับการประชุมสุดยอดอาเซียน-จีน ในปีหน้าที่ประเทศไทย นอกจากนี้นายกรัฐมนตรียังยินดีที่จีนในฐานะประเทศคู่ค้าอันดับหนึ่ง และประเทศคู่ลงทุนอันดับสามของอาเซียน มีความสนใจในโครงการ EEC ตลอดจนข้อริเริ่ม 2+1 ซึ่งนําไปสู่การลงนามบันทึกความเข้าใจระหว่างภาคเอกชนจีน-ญี่ปุ่น-ไทย ที่กรุงปักกิ่ง เมื่อเดือนตุลาคมที่ผ่านมา
ประการที่สอง เสริมสร้างความไว้เนื้อเชื้อใจเชิงยุทธศาสตร์ อาเซียนกับจีนควรร่วมมือกันเสริมสร้างโครงสร้างสถาปัตยกรรมในภูมิภาคที่มีอาเซียนเป็นแกนกลาง ส่งเสริมความร่วมมือที่เป็นประโยชน์กับทุกฝ่ายในทะเลจีนใต้ เช่น การจัดทํา COC ซึ่งจะช่วยเปลี่ยนทะเลจีนใต้เป็นทะเลแห่งสันติภาพ เสถียรภาพและการพัฒนาที่ยั่งยืน การฝึกผสมทางทะเลอาเซียน-จีน และการปกป้องสิ่งแวดล้อมทางทะเล
ประการที่สาม อาเซียนและจีนควรเสริมสร้างความร่วมมือด้านความยั่งยืนในมิติต่างๆ ซึ่งในฐานะที่ไทยเป็นผู้ประสานงานอาเซียนในเรื่องนี้ จึงหวังว่า จีนจะให้การสนับสนุนอย่างต่อเนื่องในการดําเนินโครงการความร่วมมือที่เป็นรูปธรรมร่วมกับศูนย์อาเซียนด้านต่าง ๆ ที่จะจัดตั้งที่ประเทศไทย
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 8 กรกฎาคม 2563
วันพุธที่ 8 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 8 กรกฎาคม 2563
วันนี้ (8 กรกฎาคม 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่8 กรกฎาคม 2563
วันนี้ (8 กรกฎาคม 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 2 ราย เป็นผู้ที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (อินเดีย 1 ราย, อินโดนีเซีย 1 ราย) มีผู้ป่วยกลับบ้านได้ 2 ราย ทําให้มีผู้ป่วยกลับบ้านสะสม 3,074 ราย หรือคิดเป็นร้อยละ 96.15 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 65 ราย หรือร้อยละ 2.03 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,197 ราย
สําหรับสถานการณ์ผู้ติดเชื้อในประเทศไทยขณะนี้ไม่พบผู้ติดเชื้อภายในประเทศต่อเนื่องเป็นวันที่ 44  โดยผู้ติดเชื้อรายใหม่ยังคงเป็นคนไทยที่เดินทางกลับจากต่างประเทศ สําหรับวันนี้ ผู้ติดเชื้อรายใหม่ 2 ราย ได้แก่
จากประเทศอินเดีย 1 ราย เป็นเพศชาย อายุ 31 ปี เดินทางถึงไทยวันที่ 23 มิถุนายน 2563 เข้าพัก State Quarantine ที่ กรุงเทพมหานคร พบจากการตรวจหาเชื้อครั้งที่ 2 เมื่อวันที่ 5 กรกฎาคม 2563 ผลพบเชื้อ ไม่มีอาการ
จากประเทศอินโดนีเซีย 1 ราย เป็นเพศชาย อายุ 39 ปี เดินทางถึงไทยวันที่ 24 มิถุนายน 2563 เข้าพัก State Quarantine ที่ จังหวัดชลบุรี พบจากการตรวจหาเชื้อครั้งที่ 2 วันที่ 5 กรกฎาคม 2563 ผลพบเชื้อ ไม่มีอาการ
แม้ว่าผู้ติดเชื้อรายใหม่ของประเทศไทยขณะนี้จะเป็นผู้ที่เดินทางกลับจากต่างประเทศ ซึ่งรัฐบาลได้จัดระบบกักตัวเฝ้าระวังอาการเป็นเวลา 14 วัน นับเป็นมาตรการสําคัญและถูกต้องที่ไม่ให้มีการแพร่เชื้อให้กับคนในประเทศ ไม่ว่าสถานการณ์จะเป็นอย่างไร การป้องกันตนเองให้ปลอดภัยจากโรคโควิด 19 ยังมีความจําเป็น ขอให้ยังคงสวมหน้ากากอนามัย/หน้ากากผ้า เมื่อออกนอกบ้าน ล้างมือบ่อยๆ งดการเอามือสัมผัสใบหน้า จมูก ปาก เว้นระยะห่างระหว่างผู้อื่น หลีกเลี่ยงการเข้าไปอยู่ในสถานที่แออัดมีคนรวมกันจํานวนมาก หรือพูดคุยกันในระยะประชิด และลงทะเบียนเข้า-ออกผ่านแพลตฟอร์มหรือแอปพลิเคชัน “ไทยชนะ” ทุกครั้ง เพื่อประโยชน์ในการควบคุมโรคที่สําคัญคือต้องหมั่นสังเกตอาการป่วยของตนเองอยู่เสมอ หากป่วยต้องหยุดงาน/หยุดเรียน อยู่บ้านรักษาตัวให้หายเพื่อป้องกันการนําเชื้อไปแพร่ให้กับผู้อื่น
****************************** 8 กรกฎาคม 2563
รัฐบาลไทย-ข่าวทำเนียบรัฐบาล-รองปลัดวธ.เป็นประธานพิธีเปิดการฝึกอบรมผู้ออกแบบผลงานด้านหัตถกรรม (Training of Thai Mastercraft Designers)
วันอังคารที่ 23 สิงหาคม 2559
รองปลัดวธ.เป็นประธานพิธีเปิดการฝึกอบรมผู้ออกแบบผลงานด้านหัตถกรรม (Training of Thai Mastercraft Designers)
รองปลัดวธ.เป็นประธานพิธีเปิดการฝึกอบรมผู้ออกแบบผลงานด้านหัตถกรรม (Training of Thai Mastercraft Designers)
วันที่ ๒๙ กรกฎาคม ๒๕๕๙ เวลา ๑๐.๐๐ น. นายดํารงค์ ทองสม รองปลัดกระทรวงวัฒนธรรมเป็นประธานพิธีเปิดการฝึกอบรมผู้ออกแบบผลงานด้านหัตถกรรม (Training of Thai Mastercraft Designers) ซึ่งเป็นไปตามโครงการพัฒนาบทบาทผู้ออกแบบผลงานด้านหัตถกรรมแห่งอาเซียน (Improving the Current Status of ASEAN Mastercraft Designers) โดยมี Dr. Mina Gabor ประธานกองทุนพัฒนาธุรกิจขนาดกลางและขนาดย่อมสาธารณรัฐฟิลิปปินส์ ผู้ช่วยศาสตราจารย์ ภูวนาท รัตนรังสิกุล รองคณบดีฝ่ายบริหาร และพระราชวังสนามจันทร์ คณะมัณฑศิลป์ มหาวิทยาลัยศิลปากร นายรัฐ เปลี่ยนสุข ศิลปินสร้างสรรค์งานหัตถกรรมอาวุโส และผู้ออกแบบผลงานด้านหัตกรรมเข้าร่วมในพิธี ณ ห้องออดิทอเรียม หอศิลป์ร่วมสมัยราชดําเนิน
รัฐบาลไทย-ข่าวทำเนียบรัฐบาล-ออสเตรเลียสนับสนุนบทบาทไทยในฐานะประธานอาเซียนในปีหน้า พร้อมสานต่อความร่วมมืออย่างใกล้ชิดในทุกมิติ
วันศุกร์ที่ 23 พฤศจิกายน 2561
ออสเตรเลียสนับสนุนบทบาทไทยในฐานะประธานอาเซียนในปีหน้า พร้อมสานต่อความร่วมมืออย่างใกล้ชิดในทุกมิติ
ออสเตรเลียสนับสนุนบทบาทไทยในฐานะประธานอาเซียนในปีหน้า พร้อมสานต่อความร่วมมืออย่างใกล้ชิดในทุกมิติ
วันนี้ (23 พ.ย. 61) เวลา 14.00 น. นายพอล โรบิลลียาร์ด (H.E. Mr. Paul Robilliard) เอกอัครราชทูตออสเตรเลียประจําประเทศไทย เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงการยุติธรรม ในโอกาสเข้าเยี่ยมคารวะเพื่ออําลาตําแหน่ง ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
ทั้งสองฝ่ายยืนยันความสัมพันธ์อันดีระหว่างกันมายาวนานกว่า 66 ปี และมีความร่วมมือครอบคลุมในทุกมิติ โดยรองนายกรัฐมนตรีแสดงความขอบคุณที่ออท.ออสเตรเลียปฏิบัติหน้าที่ด้วยความตั้งใจ เป็นมิตรที่ดีและมีส่วนสําคัญในการสร้างความเข้าใจเกี่ยวกับสถานการณ์การเมือง เศรษฐกิจ และสังคมของไทยมาโดยตลอด 4 ปีที่ผ่านมา พร้อมขอบคุณออสเตรเลียที่ประสานงานการให้ความช่วยเหลือด้านการกู้ภัยในกรณีถ้ําหลวง จังหวัดเชียงรายด้วย
รองนายกรัฐมนตรีแสดงความขอบคุณที่ออสเตรเลียให้ความร่วมมือกับไทยในการต่อต้านการค้ามนุษย์มากว่า 15 ปี โดยล่าสุดโครงการออสเตรเลีย-เอเชียเพื่อการต่อต้านการค้ามนุษย์ (AAPTIP) ซึ่งมีประโยชน์มากสําหรับเจ้าหน้าที่บังคับใช้กฎหมายไทย ทั้งนี้ ออท.ออสเตรเลีย กล่าวว่าออสเตรเลียได้เสนอต่ออายุโครงการดังกล่าวแล้ว ภายใต้ชื่อโครงการ ACTIP ซึ่งคาดว่าจะมีการลงนามระหว่างกันภายในปีนี้
โอกาสนี้ออท.ออสเตรเลียแสดงขอบคุณรัฐบาลไทยที่สนับสนุนการทํางานและมุ่งส่งเสริมความสัมพันธ์อันดีกับออสเตรเลียมาโดยตลอด พร้อมยืนยันที่จะสนับสนุนบทบาทไทยในฐานะประธานอาเซียนในปีหน้า และเห็นว่าเป็นโอกาสอันดีในการสานต่อความร่วมมือระหว่างกันอย่างใกล้ชิดทั้งในกรอบทวิภาคีและภูมิภาค เพื่อประโยชน์ของทั้งสองประเทศต่อไป
********
รัฐบาลไทย-ข่าวทำเนียบรัฐบาล-ขสมก. ปรับเวลาให้บริการช่วงเคอร์ฟิว 05.00 - 21.00 น. เพิ่มความถี่ปล่อยรถ 5 - 10 นาทีต่อคัน [กระทรวงคมนาคม]
วันพุธที่ 8 เมษายน 2563
ขสมก. ปรับเวลาให้บริการช่วงเคอร์ฟิว 05.00 - 21.00 น. เพิ่มความถี่ปล่อยรถ 5 - 10 นาทีต่อคัน [กระทรวงคมนาคม]
ขสมก. ปรับเวลาให้บริการช่วงเคอร์ฟิว 05.00 - 21.00 น. เพิ่มความถี่ปล่อยรถ 5 - 10 นาทีต่อคัน
ฉบับที่ 350/2563
ขสมก. ปรับเวลาให้บริการช่วงเคอร์ฟิว 05.00 - 21.00 น. เพิ่มความถี่ปล่อยรถ 5 - 10 นาทีต่อคัน
องค์การขนส่งมวลชนกรุงเทพ (ขสมก.) กระทรวงคมนาคม ได้ปรับเปลี่ยนเวลาการให้บริการรถโดยสารประจําทางจากเวลาปกติ เป็นตั้งแต่ เวลา 05.00 - 21.00 น. (เวลา 21.00 น. คือ เวลาที่รถโดยสารกลับถึงอู่จอดรถท่าต้นทาง) โดยเริ่มตั้งแต่วันที่ 3 เมษายน 2563 เป็นต้นมา เพื่อให้สอดคล้องกับประกาศข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉินฯ (ฉบับที่ 2) ห้ามบุคคลใดทั่วราชอาณาจักรออกนอกเคหสถานระหว่าง เวลา 22.00 - 04.00 น. ของวันรุ่งขึ้น
ทั้งนี้ ขสมก. ได้ปรับปรุงแผนการเดินรถตามนโยบายของกระทรวงคมนาคมในการอํานวยความสะดวกการเดินทางและลดความแออัดของประชาชนตามมาตรการเว้นระยะห่างทางสังคม (Social Distancing) จัดการปล่อยรถในช่วงเวลาดังกล่าวให้สอดคล้องกับความต้องการใช้บริการของประชาชนดังนี้
1. ปล่อยรถคันแรก ออกจากท่าต้นทาง เวลา 05.00 น. โดยเพิ่มความถี่ในช่วงต้นของการปล่อยรถ ให้มีระยะห่างกันไม่เกิน 5 - 10 นาที เพื่อแก้ไขปัญหาการตกค้างของผู้ใช้บริการ
2. ปล่อยรถคันสุดท้าย ออกจากท่าต้นทาง เวลาประมาณ 18.00 - 19.00 น. และปล่อยรถออกจากท่าปลายทาง เวลาประมาณ 20.00 น. เพื่อให้พนักงานขับรถโดยสารสามารถนํารถกลับเข้าอู่ได้ทันเวลา 21.00 น. โดยปรับเพิ่มความถี่ช่วงการปล่อยรถ 3 คันสุดท้ายให้มีระยะห่างกัน 5 - 10 นาที ซึ่งรถ 3 คันสุดท้าย จะติดป้ายข้อความชี้บ่งบริเวณหน้ารถโดยสารดังนี้
2.1 เหลือรถ 2 คันสุดท้าย
2.2 เหลือรถ 1 คันสุดท้าย
2.3 รถคันสุดท้าย
3. การปล่อยรถโดยสารในช่วงเวลาเร่งด่วนเช้า - เย็น จะพิจารณาปล่อยรถให้สอดคล้องกับความต้องการใช้บริการของประชาชนในแต่ละช่วงเวลา
4. ผู้ใช้บริการทุกคนจะต้องสวมหน้ากากอนามัยทุกครั้งขณะใช้บริการรถโดยสาร และต้องปฏิบัติตามมาตรการ Social Distancing ดังนี้
4.1 ต้องนั่งบนเบาะที่กําหนด (เบาะที่ไม่มีสติกเกอร์คาดเป็นรูปกากบาท)
4.2 ต้องยืนบนจุดที่กําหนด และสามารถยืนได้คันละไม่เกิน 10 คน
4.3 กรณีรถโดยสารมีผู้ใช้บริการครบตามจํานวนที่กําหนดไว้ จะต้องรอใช้บริการรถโดยสารคันถัดไป
รัฐบาลไทย-ข่าวทำเนียบรัฐบาล-โครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง)
วันอังคารที่ 20 พฤศจิกายน 2561
โครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง)
การประชุม ครม.เมื่อวันที่ 20 พ.ย.2561 คณะรัฐมนตรีมีมติเห็นชอบให้กระทรวงการคลังดําเนินโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง) เพื่อสนับสนุนให้ประชาชนมีที่อยู่อาศัยเป็นของตนเองในระดับราคาที่ไม่สูงนักและเหมาะสมกับศักยภาพของประชาชน
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในการประชุมคณะรัฐมนตรีเมื่อวันที่ 20 พฤศจิกายน 2561 คณะรัฐมนตรีมีมติเห็นชอบให้กระทรวงการคลังดําเนินโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง) เพื่อสนับสนุนให้ประชาชนมีที่อยู่อาศัยเป็นของตนเองในระดับราคาที่ไม่สูงนักและเหมาะสมกับศักยภาพของประชาชนแต่ละกลุ่ม โดยเฉพาะกลุ่มผู้มีรายได้น้อยที่ไม่สามารถเข้าถึงสินเชื่อของธนาคารพาณิชย์และกลุ่มคนวัยทํางานที่กําลังเริ่มต้นสร้างครอบครัว โดยให้ธนาคารอาคารสงเคราะห์สนับสนุนสินเชื่อที่อยู่อาศัยในเงื่อนไขผ่อนปรนกรอบวงเงินโครงการรวม 50,000 ล้านบาท สําหรับลูกค้า 2 กลุ่มรายได้ ดังนี้
1) วงเงินสินเชื่อ 20,000 ล้านบาท สําหรับกลุ่มลูกค้าที่มีรายได้ต่อเดือนไม่เกิน 25,000 บาท กําหนดอัตราดอกเบี้ยคงที่ร้อยละ 3 ต่อปี ในช่วง 5 ปีแรก หลังจากนั้นให้เป็นไปตามที่ธนาคารกําหนด
2) วงเงินสินเชื่อ 30,000 ล้านบาท สําหรับกลุ่มลูกค้าที่มีรายได้ต่อเดือนเกิน 25,000 บาท กําหนดอัตราดอกเบี้ยคงที่ร้อยละ 3 ต่อปี ในช่วง 3 ปีแรก หลังจากนั้นให้เป็นไปตามที่ธนาคารกําหนด
โดยกําหนดวงเงินกู้สูงสุดไม่เกิน 1 ล้านบาทต่อราย ระยะเวลากู้ยืมสูงสุด 40 ปี ทั้งนี้ ประชาชนสามารถยื่นคําขอกู้เงินตั้งแต่ได้วันที่ 2 มกราคม 2562 หรือตามที่ธนาคารกําหนด และกําหนดระยะเวลาสิ้นสุดการทํานิติกรรมภายในวันที่ 30 ธันวาคม 2562
กระทรวงการคลังคาดว่า การดําเนินโครงการบ้านล้านหลังจะก่อให้เกิดประโยชน์ทางเศรษฐกิจและสังคม โดยการเพิ่มโอกาสให้ประชาชนทั่วไปโดยเฉพาะผู้มีรายได้น้อย และผู้ที่มีรายได้ไม่แน่นอนหรืออาชีพอิสระ สามารถมีที่อยู่อาศัยเป็นของตนเอง อีกทั้งยังช่วยเพิ่มกิจกรรมทางเศรษฐกิจในภาคอสังหาริมทรัพย์ ซึ่งเป็นการกระตุ้นเศรษฐกิจโดยตรง เนื่องจากธุรกิจอสังหาริมทรัพย์เป็นธุรกิจที่มีความเชื่อมโยงกับธุรกิจอื่น ๆ (Value Chain) ที่เกี่ยวข้องจํานวนมาก นอกจากนี้ ยังเป็นการเพิ่มประสิทธิภาพในการจัดสรรทรัพยากรในระบบเศรษฐกิจจากที่ดินของรัฐ ที่ยังไม่มีการใช้ประโยชน์อีกด้วย
สํานักนโยบายระบบการเงินและสถาบันการเงิน สํานักงานเศรษฐกิจการคลัง
โทร. 0 2273 9020 ต่อ 3210
โทร. 0 2618 3374